text: Concerts al carrer: La Pegatina + Bongo Botrako
  Les Festes de Primavera de L'Hospitalet de Llobregat ofereixen per quart any consecutiu concerts gratuïts al carrer per a tothom. Encara que aquest any canvien d'emplaçament i s'apropen més al centre. El concerts es faran a Rambla Marina amb Carretera del Mig. El grup de rumba urbana (o, segons alguns, de "punk fet amb calaix flamenc i guitarra espanyola") presenta el seu tercer disc, 'Xapomelön' (2011) en el primer d'aquests concerts. Obriran per ells, els tarragonins Bongo Botrako, un grup que, tot i no ser 100% rumber, en el seu repertori inclou col·laboracions amb La Pegatina i algunes rumbes d'alt nivell.